**Bar “TOP CLUB”, so sídlom Okružná č. 56, 810 01 Bratislava, IČO: 87 999 070**

Michaela Dlhá

Okružná č. 324/2

810 01 Bratislava

V Bratislave, dňa 01.04.2018

**Vec: Oznámenie o preradení na inú prácu**

Vážená pani Dlhá,

dňa 01.01.2016 bola medzi Vami ako zamestnancom a zamestnávateľom: Bar “TOP CLUB”, so sídlom Okružná č. 1765/56, 810 01 Bratislava, IČO: 87 999 070 (ďalej len “zamestnávateľ”) uzatvorená pracovná zmluva v zmysle § 42 zákona č. 311/2001 Z. z. Zákonník práce (ďalej len “Zákonník práce”). V zmysle pracovnej zmluvy je vašou pracovnou náplňou výkon práce barmanky, ktorá spočíva v obsluhovaní zákazníkov, podávaní a miešaní alkoholických a nealkoholických nápojov, s miestom výkonu práce: Bar “TOP CLUB”, so sídlom Okružná č. 1765/56, 810 01 Bratislava a s pracovným časom od 18:00 do 02:00.

Dňa 10.03.2018 ste nám predložili lekárske potvrdenie vystavené MUDr. Tomášom Jánom zo dňa 27.02.2018, podľa ktorého ste tehotná. Z dôvodu vášho tehotenstva ste požiadali o preradenie z pracovnej pozície barmanky na pozíciu čašníčky na denné zmeny.

Dôvody preradenia na inú prácu, ako aj doba, počas ktorej budete vykonávať inú prácu, boli s vami prerokované dňa 17.03.2018. Počas prerokovania ste vyslovili súhlas s preradením. Svojim podpisom potvrdzujete, že došlo k prerokovaniu preradenia na inú prácu ako aj skutočnosť, že s preradením na inú prácu súhlasíte.

Vzhľadom na vyššie uvedené skutočnosti vám oznamujeme, že vás v zmysle § 55 ods. 2 písm. f) Zákonníka práce preraďujeme s účinnosťou od 01.04.2018 z pracovnej pozície barmanky na prácu čašníčky na denné zmeny od 10:00 do18:00. Doba, počas ktorej budete preradená na pracovnú pozíciu čašníčky je do dovŕšenia jedného roka vášho novonarodeného dieťaťa. Miesto výkonu práce ostáva nezmenené.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Bar “TOP CLUB”

Ing. Jozef Ondrej